CELEX: 31999D0548
Language: el
Date: 1999-07-14 00:00:00
Title: 1999/548/ΕΚ: Απόφαση της Επιτροπής της 14ης Ιουλίου 1999 σχετικά με τη χρηματοδοτική συνδρομή της Κοινότητας για την εξάλειψη της νόσου του Newcastle στην Πορτογαλία [κοινοποιηθείσα υπό τον αριθμό Ε(1999) 2082] (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31999D0548

1999/548/ΕΚ: Απόφαση της Επιτροπής της 14ης Ιουλίου 1999 σχετικά με τη χρηματοδοτική συνδρομή της Κοινότητας για την εξάλειψη της νόσου του Newcastle στην Πορτογαλία [κοινοποιηθείσα υπό τον αριθμό Ε(1999) 2082] (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 209 της 07/08/1999 σ. 0034 - 0035

ΑΠΟΦΑΣΗ ΤΗΣ ΕΠΙΤΡΟΠΗΣτης 14ης Ιουλίου 1999σχετικά με τη χρηματοδοτική συνδρομή της Κοινότητας για την εξάλειψη της νόσου του Newcastle στην Πορτογαλία[κοινοποιηθείσα υπό τον αριθμό Ε(1999) 2082](Το κείμενο στην πορτογαλική γλώσσα είναι το μόνο αυθεντικό)(1999/548/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 94/370/ΕΟΚ(2), και ιδίως το άρθρο 3 παράγραφος 3 και το άρθρο 4 παράγραφος 2,(1) ότι εμφανίσθηκαν εστίες της νόσου του Newcastle στην Πορτογαλία κατά το 1997· ότι η εμφάνιση της εν λόγω νόσου αποτελεί σοβαρό κίνδυνο για τα πουλερικά στην Κοινότητα και ότι, προκειμένου να συμβάλλει στην προσπάθεια εξάλειψης της νόσου αυτής το ταχύτερο δυνατό, η Κοινότητα προσφέρει τη δυνατότητα αντιστάθμισης των απωλειών που προέκυψαν·(2) ότι, μόλις επιβεβαιώθηκε επισήμως η εμφάνιση της νόσου του Newcastle, οι πορτογαλικές αρχές έλαβαν τα κατάλληλα μέτρα, τα οποία περιλαμβάνουν τα μέτρα που αναφέρονται στο άρθρο 3 παράγραφος 2 της απόφασης 90/424/ΕΟΚ· ότι τέτοια μέτρα κοινοποιήθηκαν από τις πορτογαλικές αρχές·(3) ότι πληρούνται οι όροι για την παροχή κοινοτικής χρηματοδοτικής συνδρομής·(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Παρέχεται κοινοτική χρηματοδοτική συνδρομή στην Πορτογαλία όσον αφορά την εμφάνιση της νόσου του Newcastle κατά το 1997. Η χρηματοδοτική συμμετοχή της Κοινότητας, λαμβανομένων υπόψη των αποτελεσμάτων ελέγχου, ανέρχεται:- σε 50 % του κόστους που βάρυνε την Πορτογαλία για την αποζημίωση των κατόχων όσον αφορά τη σφαγή και την καταστροφή των πουλερικών και των προϊόντων πουλερικών, όπως επιβαλλόταν,- σε 50 % του κόστους που βάρυνε την Πορτογαλία για τον καθαρισμό και την απολύμανση των εγκαταστάσεων και του εξοπλισμού,- σε 50 % του κόστους που βάρυνε την Πορτογαλία για την αποζημίωση των κατόχων όσον αφορά την καταστροφή μολυσμένων ζωοτροφών και μολυσμένου εξοπλισμού.Άρθρο 21. Η κοινοτική χρηματοδοτική συμμετοχή παρέχεται μετά την υποβολή εκ μέρους της Πορτογαλίας των δικαιολογητικών εγγράφων.2. Τα έγγραφα που αναφέρονται στην παράγραφο 1 περιλαμβάνουν:α) επιδημιολογική έκθεση που αφορά κάθε πτηνοτροφείο, στο οποίο πραγματοποιήθηκε σφαγή των πουλερικών. Η έκθεση πρέπει να περιλαμβάνει τα ακόλουθα στοιχεία όσον αφορά τις μολυσμένες εγκαταστάσεις:- τοποθεσία και διεύθυνση,- ημερομηνία κατά την οποία εκφράστηκαν υπόνοιες σχετικά με την ασθένεια και ημερομηνία κατά την οποία επιβεβαιώθηκε η εμφάνισή της,- αριθμό πουλερικών που εσφάγησαν και καταστράφηκαν ανά είδη, με αναφορά της ημερομηνίας,- μέθοδο θανάτωσης και καταστροφής,- τύπο και αριθμό δειγμάτων που ελήφθησαν και εξετάσθηκαν τη στιγμή που υπήρξαν υπόνοιες όσον αφορά την ασθένεια. Αποτελέσματα των πραγματοποιηθεισών εξετάσεων,- τύπο και αριθμό δειγμάτων που ελήφθησαν και εξετάσθηκαν τη στιγμή της εκκένωσης της μολυσμένης πτηνοτροφικής εκμετάλλευσης. Αποτέλεσμα των πραγματοποιηθεισών εξετάσεων,- πηγή μόλυνσης, όπως προκύπτει βάσει μιας πλήρους επιδημιολογικής έρευνας·β) πλήρη οικονομική έκθεση των δικαιούχων, με τις διευθύνσεις τους, τον αριθμό των πουλερικών που εσφάγησαν, την ημερομηνία της σφαγής και το καταβληθέν ποσό, χωρίς ΦΠΑ.Άρθρο 3Τα έγγραφα που αναφέρονται στο άρθρο 2 πρέπει να αποσταλούν από την Πορτογαλία, το αργότερο έξι μήνες μετά την κοινοποίηση της παρούσας απόφασης.Άρθρο 41. Από κοινού με τις αρμόδιες εθνικές αρχές, η Επιτροπή θα πραγματοποιήσει επιτόπου ελέγχους της εφαρμογής των μέτρων και της εκτέλεσης των δαπανών, για τις οποίες χορηγείται η ενίσχυση.Η Επιτροπή θα ενημερώνει τα κράτη μέλη σχετικά με τα αποτελέσματα των επιτόπου ελέγχων.2. Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου(3) εφαρμόζονται τηρουμένων των αναλογιών.Άρθρο 5Η παρούσα απόφαση απευθύνεται στην Πορτογαλική Δημοκρατία.Βρυξέλλες, 14 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 224 της 18.8.1990, σ. 19.(2) ΕΕ L 168 της 2.7.1994, σ. 31.(3) ΕΕ L 94 της 28.4.1970, σ. 13.